section_heading: Novigradsko more
paragraph_text: mini|200px|Novigradsko ždrilo mini|Zalazak sunca na novigradskoj plaži Novigradsko more je duboko uvučeni morski zaljev površine 28,65 km&sup2;. Povezan je s Velebitskim (Podgorskim ili Planinskim) kanalom na sjeverozapadu Novskim (ili Masleničkim) ždrilom, a s Karinskim morem na JI Karinskim ždrilom. Dužina zaljeva u smjeru zapad-istok je 11,0 km, a najveća širina je 4,8 km. Dužina obala Novigradskog mora je 29,7 km. Najveća dubina od 38 m nalazi se neposredno pri ulazu u Novsko ždrilo, a dubine ispod 30 m zauzimaju samo mali dio ispred Novskog ždrila.